google/wiki40b huggingface dataset:
अनुराग (1972 फ़िल्म)

संक्षेप

राजेश (विनोद मेहरा), जो एक अमीर घराने का लड़का है और मुंबई में अपने माता-पिता के साथ रहता है, एक दिन समुद्र तट पर सैर कर रहा था कि उसकी भेंट शिवानी (मौसमी चटर्जी) नाम की एक अंधी लड़की से होती है और शिवानी को देखते ही राजेश को प्यार हो जाता है। शिवानी एक आश्रम में रहती है और आश्रम के पास ही रह रहे एक बच्चे चन्दन (मास्टर सत्यजीत) से उसकी दोस्ती हो जाती है। चन्दन कैंसर से पीड़ित है। राजेश अपने माता-पिता से शिवानी से शादी करने की बात छेड़ता है तो उसकी माँ तो राज़ी हो जाती है लेकिन उसके पिता सेठ अमीरचंद (मदन पुरी) नहीं मानते हैं। 

सेठ अमीरचंद के दोस्त राय साहब (अशोक कुमार), जो कि चन्दन के दादा भी हैं, शिवानी की आँखें दिखवाने की पेशकश करते हैं और सेठ अमीरचंद से कहते हैं कि अगर शिवानी की आँखें ठीक हो जाती हैं तब राजेश का विवाह उसके साथ कर दें। डॉक्टर शिवानी की आँखें देखकर कहता है कि यदि कोई अपनी आँखें शिवानी को दान दे दे तो शिवानी ठीक हो सकती है। मरने से पहले चन्दन यह इच्छा ज़ाहिर करता है कि मरने के बाद उसकी आँखें शिवानी को दे दी जायें और इस प्रकार जीवन में पहली बार शिवानी सब कुछ देख पाती है और उसके तथा राजेश के विवाह का रास्ता भी साफ़ हो जाता है।
फायरफॉक्स ओएस

इतिहास

२ जुलाई २०१३ को टेलीफोनिका नामक कम्पनी ने फायरफॉक्स ओएस पर आधारित जे 'ज़ेडटीई ओपेन' नामक फोन बाजार में प्रस्तुत किया।
योन योस्वा केटलार

जान जेशुआ केटलेर (1659-1718) या योन योस्वा केटलार (En:Joan Josua Ketelaar), का नाम डच भाषा में लिखे गए उनके हिंदी व्याकरण के ग्रंथ के लिए जाना जाता है। योन योस्वा केटलार का पारिवारिक नाम केटलर था, उसका जन्म पूर्वी प्रशिया (आधुनिक पोलैंड) के एल्बिंग नामक नगर में 1659 ई. में हुआ था और उसकी मृत्यु 1718 में फारस (ईरान) में। वह सन् 1683 में भारत आया था और डच इस्ट इंडिया कंपनी के अधीन क्लर्क, असिस्टेंट (1687), अकाउंटेंट (1696), बुक कीपर (1699), प्रोविज़नल 'चीफ़' (1700), जुनियर मर्चेंट (1701), मर्चेंट (1706), सीनियर मर्चेंट (1708), दूत (1708), डिरेक्टर ऑव् ट्रेड (1711), राजदूत (1716) पदों पर कार्य किया। इस दौरान उसे सूरत, भरुच, अहमदाबाद, आगरा एवं लखनऊ में रहने का अवसर मिला। आगरा निवास के समय उसने हिन्दी व्याकरण डच भाषा में लिखा, जिसकी प्रतिलिपि उसके सहायक इजाक फान देअर हीव ने 1698 ई. में लखनऊ में प्रकाशित की। सन् 1743 में इसका लैटिन अनुवाद डैविड मिल ने प्रकाशित करवाया। इसी लैटिन अनुवाद से पहली बार यह व्याकरण प्रकाश में आया। डॉ॰ सुनीति कुमार चटर्जी ने इस लैटिन अनुवाद का अनुशीलन कर अपना लेख "The Oldest Grammar of Hindustani" प्रकाशित करवाया। लइदन (Leyden) विश्वविद्यालय के डॉ॰ फ़ॉग़ल ने मूल डच भाषा में लिखित हिन्दी व्याकरण का अनुशीलन कर अपने दो लेख "The Author of the First Grammar of Hindustani" और "Joan Josua Ketelaar of Elbing, Author of the First Hindustani Grammar"14 प्रकाशित कराये। केटलार की जीवनी और उसके हिन्दी व्याकरण की विस्तृत चर्चा प्रकृत लेखक के "हिन्दी भाषा का प्रथम व्याकरण" नामक लेख में की गयी है।
आदमपुर

भूगोल

आदमपुर 31.43°N 75.72°E पर स्थित है। इसका नजदीकी पहाड़ी क्षेत्र धर्मशाला हिमाचल प्रदेश है जो दलाई लामा का मुख्यालय भी है।
सड़क

सड़क ऐसे भूमि पर बने हुए ऐसे मार्ग को कहते हैं जिसे समतल बनाकर या अन्य रूप से विकसित करके उसपर किसी वाहन के ज़रिए परिवहन में आसानी कर दी गई हो। आधुनिक गाड़ियों के चलाने के लिए सड़कों पर अक्सर टूटे पत्थरों की परत के ऊपर तारकोल फैलाया हुआ होता है। विकसित सड़कों पर विपरीत दिशाओं में जाने वाले वाहनों को सड़क विभाजित करके अलग लेनों में भी डाला जाता है। पैदल चल रहे व्यक्तियों की सुविधा के लिए अक्सर सड़कों के साथ-साथ फ़ुटपाथ भी बनाए जाते हैं। भारतीय उपमहाद्वीप में सड़कें लगभग ३००० ईसापूर्व काल से बन रही हैं।

भारत में सड़क-निर्माण

भारत में सड़कें हाथों के श्रम से, या यंत्रों से, बनाई जाती है। देश में मजदूर बहुतायत से मिलते हैं जिसके कारण शारीरिक श्रम का ही अधिकतर प्रयोग किया जाता है, विशेषकर जब योजनाएँ तुरंत बनाई जानेवाली न हों।
सड़क की कुटाई तो मशीनी रोलरों (बेलनी) से ही की जाती है। पिछले दिनों में बड़ी सड़क योजनाओं को शीघ्रता से निपटाने के लिए मशीनों का बहुत प्रयोग हुआ है। अधिकतर काम में आनेवाली मशीनें हैं : मिट्टी के काम में आनेवाली स्क्रेपर (scraper), समतलक (graders), बुलडोजर, बेलन (rollers), उलटाऊ ठेले (trippers), खनित्र (excavators) आदि। बिटुमेनी सड़क बनाने के लिए स्वचल स्वमापी और मिश्रक तथा बिछाई की मशीनें (spreaders) आजकल बहुत काम में लाई जाती हैं।
सड़क योजनाओं के लिए परीक्षण और नियंत्रण प्रयोगशालाएँ बहुत आवश्यक हैं। ये प्रयोगशालाएँ अल्प व्यय की डिज़ाइन में ही सहायता नहीं देती हैं, वरन् कार्य को ठीक विशिष्टियों और वांछित गुणों के अनुसार बनाने में भी सहायता देती है। अब भारत में सड़क की बड़ी प्रयोगशालाओं में ऐसी प्रयोगशालाओं का खूब प्रयोग हो रहा है।
दाबलंघिका

दाबलंधिका वा साइफन (Siphon या Syphon) न्यून कोण पर मुड़ी हुई नली के रूप का एक यंत्र होता है, जिससे तरल पदार्थ एक पात्र से दूसरे में तथा नीचे स्तर में पहुँचाया जाता है।
साइफन की क्रिया पूर्वोक्त नली के दोनों सिरों पर दाब के अंतर के कारण होती है और जब पात्र खाली हो जाता है, या दोनों पात्रों में तरल पदार्थ का स्तर समान हो जाता है, तब बहाव रुक जाता है। इस यंत्र के द्वारा बीच में आनेवाली ऊँची रुकावटों के पार भी तरल पदार्थ, शक्ति का व्यय किए बिना, भेजा जा सकता है। साधारण साइफन की नली को स्थानांतरित किए जानेवाले तरल पदार्थ से भर दिया जाता है और उसके लंबे अंग के सिरे को अंगुली से बंद कर, छोटी बाँह के सिरे को तरल पदार्थ में डुबा और लंबी बाँह के सिरे को दूसरे पात्र में कर, अंगुली हटा लेते हैं। तरल पदार्थ का दूसरे पात्र में बहना अपने आप आरंभ हो जाता है। ऐसे साइफन को प्रयोग से पहले प्रत्येक बार भरना आवश्यक होता है।
विविध उपयोगों के लिए इस यंत्र के अनेक रूप प्रचलित हैं। कुछ में नली को भरने के, या उसे भरे (और इस प्रकार आवश्यकता होने पर स्वयं चालू होने योग्य बनाए) रखने के, उपकरण हाते हैं। साइफन के सिद्धांत पर काम करनेवाले नलों से बहुधा जल को पहाड़ियों या टीलों पर, ऊँची नीची भूमि से होते हुए, किसी घाटी के पार पहुँचाने का काम लिया जाता है। ऐसे साइफनों में टीले या ऊँचाई पर स्थित नल में फँसी हुई वायु के निकास के लिए एक वाल्व का होना आवश्यक है। सोडावटर से भरे हुए बर्तनों में स उसे निकालने के लिए जो साइफन लगाए जाते हैं उनकी नली में एक स्प्रिंग वाल्व लगा रहता है, जो एक लीवन दबाने पर खुल जाता है और सोडावाटर की गैस के दबाव से जल बाहर निकल आता है।
साइफन के अन्य अनेक उपयोग हैं।
घृताची

घृताची प्रसिद्ध अपसरा जो कश्यप ऋषि तथा प्राधा की पुत्री थी। पौराणिक परंपरा के अनुसार घृताची से रुद्राश्व द्वारा १० पुत्रों, कुशनाभ से १०० पुत्रियों, च्यवन पुत्र प्रमिति से कुरु नामक एक पुत्र तथा एकमत से वेदव्यास से शुकदेव का जन्म हुआ। एक बार भरद्वाज ऋषि ने इसे गंगा में स्नान करते देखा और उनका वीर्यपात हो गया। वीर्य को उन्होंने एक द्रोणि (मिट्टी का बर्तन) में रख दिया जिससे द्रोणाचार्य पैदा हुए कहे जाते हैं।
पंचकोसी यात्रा

वाराणसी को प्रायः गंगा नदी के दो संगमों: एक वरुणा नदी से और दूसरा असी नदी से संगम के बीच बतायी जाती है। इन संगमों के बीच की दूरी लगभग २.५ मील है। इस दूरी की परिक्रमा (दोनों ओर की यात्रा) हिन्दुओं में पंचकोसी यात्रा कहलाती है। इसक यात्रा का समापन साक्षी विनायक मंदिर में किया जाता है।
हिजाज़

हिजाज़ या हेजाज़, जिसे अरबी विधि में अल-हिजाज़ कहते हैं (अंग्रेज़ी: Hejaz, अरबी: الحجاز‎) अरबी प्रायद्वीप के एक पश्चिमी क्षेत्र का नाम है। लाल सागर के साथ लगे एक बारीक़ पट्टी-नुमा क्षेत्र को 'तिहामाह' कहते हैं और इससे पूर्व में पहले हिजाज़ क्षेत्र आता है और उस के बाद अंदरूनी नज्द क्षेत्र आता है। उत्तर-दक्षिण दिशा में हिजाज़ का विस्तार उत्तर में अक़ाबा की खाड़ी पर बसे हक़्ल​ शहर से लेकर दक्षिण में असीर प्रान्त की सरहदों तक है।
हिजाज़ का इस्लाम के इतिहास के साथ गहरा सम्बन्ध है। इस्लाम के दो सबसे महत्वपूर्ण धार्मिक शहर - मक्का और मदीना दोनों हिजाज़ में पड़ते हैं। हिजाज़ का सबसे बड़ा शहर जद्दा है। अरबी भाषा में 'हिजाज़' का अर्थ 'बाधा' है, क्योंकि हिजाज़ के पूर्वी भाग में चलने वाली हिजाज़ पर्वत शृंखला को नज्द के पठार और तिहामाह के तटीय क्षेत्र के बीच की रुकावट समझा जाता है। आधुनिक सउदी अरब में जो 'हिजाज़' की सरकारी भाषा है वह पारंपरिक 'हिजाज़' क्षेत्र से मिलती-जुलती लेकिन ज़रा अलग है।

परिचय

हेजैज सऊदी अरब गणतंत्र के उत्तरी पश्चिमी भाग में अकाबा खाड़ी और लाल सागर के किनारे स्थित एक क्षेत्र है। हेजैज और नेज्द क्षेत्र मिलकर सऊदी अरब का निर्माण करते हैं। इसका क्षेत्रफल ३,८४,००० वर्ग किमी है। यह क्षेत्र लगभग १२८० किमी लंबा तथा १६० से ३२० किमी तक चौड़ा है। इसका दक्षिणी भाग पर्वतीय एवं पठारी है जो एक पतली एवं लंबी तटीय मेखला तथा भीतरी मरुस्थलों के बीच में स्थित है। यहाँ कई मरूद्यान तथा कुछ नदी धाराएँ हैं जिन्हें वादी (wadi) कहते हैं। खजूर, गेहूँ, ज्वार, बाजरा मुख्य कृषि उपज हैं। मधु, एवं फलों की प्राप्ति भी होती है। ऊँट, घोड़े, भेड़ और खच्चर पाले जाते हैं जिनसे खाल और ऊन की प्राप्ति होती है।
निर्यात नगण्य है। तेलस्रोतों एवं तीर्थयात्रियों से पर्याप्त मुद्रा की प्राप्ति हो जाती है। हेजैज तीर्थयात्रा के लिए एक महत्वपूर्ण क्षेत्र है जहाँ प्रति वर्ष हजारों मुसलमान यात्री विभिन्न देशों से जिद्दा नामक प्रसिद्ध बंदरगाह से होकर प्रवेश करते हैं। मक्का एवं मदीना की पवित्र नगरियाँ यहीं हैं। ताइफ अन्य महत्वपूर्ण नगर है। जिद्दा के अतिरिक्त येन्बो, एल वज्ह, रेविग, लिंथ और कूनाफिदा अन्य छोटे बंदरगाह हैं।
१२५८ ई. में बगदाद के खलीफा की पराजय के बाद इसपर मिस्र का अधिकार हो गया। हेजैज फिर तुर्कों एवं वहाबियों के अधिकार में रहा। १९१६ ई. में मक्का के शरीफ हुसेन इब्न अली ने तुर्कों को हराकर स्वतंत्र हेजौज की घोषणा की। १९२४ ई. में हुसेन इब्न अली को पराजित करके इब्न सऊद ने इस क्षेत्र को मिलाकर सऊदी अरब की स्थापना की।
लीतुल गोगोई

मेजर लीतुल गोगोई (अंग्रेजी: Major Leetul Gogoi)भारतीय सेना के एक अधिकारी हैं। 2017 में कश्मीर के उपचुनाव के दौरान पत्थरबाजों की भारी भीड़ के बीच से चुनावदल और सुरक्षाकर्मियों को सुरक्षित निकालने के लिए किसी सख्त विकल्प को चुनने की बजाय एक पत्थरबाज को मानव कवच के रूप में प्रयोग करने की वजह से मेजर गोगोई चर्चा में आए। बिना खूनखराबे के एक विकट परिस्थिति को संभालने के लिए जहाँ उनकी प्रशंसा की गई, वहीं मानवाधिकार कार्यकर्ताओं और अलगाववादियों द्वारा उनकी आलोचना भी की गई।  22 मई 2017 को मेजर गोगोई को सेना प्रमुख के प्रशस्ति पत्र "चीफ ऑफ आर्मी स्‍टाफ कमेंडेशन कार्ड "  के साथ "आतंकवाद विरोधी अभियान में अपने निरंतर प्रयासों" के लिए सम्मानित किया गया था। ये मेडल खुद चीफ ऑफ आर्मी स्टाफ की तरफ से प्रस्तावित किया जाता है। कुछ दिन पहले सेना ने ह्यूमन शील्ड मामले में जांच पूरी कर ली थी और जांच के बाद मेजर लीतुल गोगोई को सम्मानित करने का फैसला हुआ। उन्हें मेडल मिला है। मेजर गोगोई आर्मी सर्विस कोर के ऑफिसर है। मेजर 53 राष्ट्रीय राइफल्स में जम्मू में तैनात हैं। मेजर गोगोई असम की अहोम समुदाय से है जो अत्यंत बहादुर निडर और स्वाभिमानी समुदाय माना जाता है।
करीलपुरा

गाँव - करीलपुरा
पोस्ट ऑफिस- बसेडी
पिनकोड - 328022
जिला -धौलपुर
राज्य -राजस्थान
2011 की जनगणना के अनुसार करीलपुरा में 103 परिवार और कुल जनसंख्या 617 जिनमे  पुरुष 351 और 266 महिलाएं है।
करीलपुरा राजस्थान जिले की बसेड़ी तहसील का एक छोटा सा जाटों का गांव है,अधिकतर इस गांव में जाट ही हैं लेकिन कुछ अन्य भी हैं ।
यह गांव जाट जागीरदारों का गांव भी कहा जाता है ।
राणा मरजाद सिंह इस गाँव के प्रमुख जागीरदार थे, जो की परम दयालु और साहसी माने जाते थे ।
आओगे जब तुम

आओगे जब तुम संगीतकार संदेश शांडिल्य द्वारा रचित, इरशाद कामिल के बोल से सजा वा उस्ताद राशिद खान द्वारा गाया गया, फिल्म जब वी मेट से एक गीत है। यह गीत करीना कपूर वा शाहिद कपूर पर फिल्माया गया है। जब वी मेट को इम्तियाज अली ने निर्देशित किया है।
मुर्शिद कुली खां

मुर्शिद कुली खां  1717 में मुगल शासक फरुख्शियर  द्वारा बंगाल का सूबेदार बनाया गया। यह मुग़ल सम्राट द्वारा नियुक्त अंतिम सूबेदार था, इसी के साथ बंगाल में वंशानुगत सूबेदारी शासन की शुरुवात हुयी। यद्यपि वह १७00 से ही उसका वास्तविक शासक  खुद को मुग़ल शासन से अलग कर लिया और बंगाल पर अपना अधिकार कर लिया फिर बाद में मूूूरसईद कुुुली खान ने अपनी राजधनी ढाका से मुर्श्शी्ददआबाद  कर लिया। यह सर्वविदित है कि मुर्शिद कुली खां के द्वारा 1707 ईसवी में स्वायत्त बंगाल की स्थापना की थी 1719 इसवी में मुर्शिद कुली खां  को फर्रूखसियर के द्वारा उड़ीसा का क्षेत्र दे दिया गया था प्रारंभ मुर्शिद कुली खां दक्षिण भारत का ब्राह्मण था जिसका वास्तविक नाम रामरतन था औरंगजेब के समय काजी अब्दुल वासी के द्वारा मुसलमान बनाया गया औरंगजेब ने अपने जीवन काल में मुर्शिद कुली खां को बंगाल का नवाब बनाया जैसे ही 3 मार्च 1707को औरंगजेब की मृत्यु हुई मुर्शीद कुली खान  ने कर देना बंद कर दिया 1719  इसमें में फर्रूखसियर के द्वारा उसे उड़ीसा का क्षेत्र भी दे दिया गया मुर्शीद कुली खान ने राज की संपूर्ण भूमि खालसा भूमि अर्थात राजकीय भूमि में परिवर्तित कर दिया मुर्शीद कुली खान ने भूमि पर जरदारी व्यवस्था या भूमि को ठेके पर देने की व्यवस्था प्रारंभ की इस ने किसानों को अग्रिम राशि तकावी ऋण देना प्रारंभ किया किसके शासनकाल में सामंतो के तीन विद्रोह हुए
जोग जलप्रपात

भूगोल

गेरसप्पा कर्नाटक तथा महाराष्ट्र राज्यों की सीमा पर शिवमोगा जिले के प्रधान केंद्र से ९५ किमी दूर स्थित है। शिवमोगा से प्रपात तक मोटर मार्ग है, जो मनोरम जंगलों से होकर गया है। रास्ते में चार विश्रामगृह है।
यहाँ चार प्रपात हैं। ये प्रपात शिरावती नामक नदी के ऊँचाई से गिरने के कारण बनते हैं। प्रथम प्रपात मे, जिसे राजा कहते हें, जल ८२९ फुट की ऊँचाई से १३२ फुट गहरे कुंड में गिरता है। दर्शक ऊपर से इस अतल गड्ढ़े में देख सकते हैं। द्वितीय प्रपात में फेनिल जल का तीव्र प्रवाह घुमावदार मार्ग से होता हुआ एक गुहा में पहुँचता है, जहाँ से वह राजा प्रपात के कटाव में गिर जाता है। तीसरा प्रपात कुछ दक्षिण हटकर है। इसमें से जल की धारा फेन के रूप में, झटके से, निरंतर निकलती रहती है और आतिशबाजी के अग्निबाण की भाँति रंग-बिरंगे चमकीले बिंदुओं में बिखरकर नीचे गिरती है। इसके भी दक्षिण चतुर्थ प्रपात की फीते समान पानी की चादरों का क्रम है, जो शिला की ढालवाँ सतह से नीचे गिरती हैं। इस प्रपात का सबसे सुंदर दृश्य कर्नाटक की ओर से दिखाई पड़ता है। जहाँ पानी गिरता है वहाँ तक पहुँचने का मार्ग कठिन है, किंतु वहाँ तक पहुँचे बिना प्रपात की शोभा का पूरा आनंद नहीं मिल सकता।
गरमी के दिनों में इस प्रपात का जल क्षीण हो जाता है और वर्षा में जल की अधिकता के कारण गढ्ढे का समस्त क्षेत्र घने अभेद्य कुहरे से ढका रहता है। इस स्थान पर महाराष्ट्र तथा कर्नाटक दोनों राज्यों द्वारा जलशक्ति से विद्युत उत्पादन के बड़े बड़े संयंत्र स्थापित किए गए हैं।
सय्यद अबिद अली

व्यक्तिगत जीवन

आबिद अली ने हैदराबाद में सेंट जॉर्ज ग्रामर स्कूल और ऑल सेंट हाई स्कूल में पढाई के लिए दाखिला लिया था। इसके बाद १९५६ ईस्वी में उन्हें चयनकर्ताओं ने हैदराबाद स्कूलों के लिए खेलाने का फैसला लिया था, जो उनके क्षेत्ररक्षण से काफी प्रभावित हुए थे।  इसके बाद उन्होंने केरल के खिलाफ शानदार बल्लेबाजी करते हुए एक मैच में ८२ रनों की पारी खेली थी और साथ ही सर्वश्रेष्ठ क्षेत्ररक्षक पुरस्कार भी जीता था। इसके कुछ साल बाद जब स्टेट बैंक ऑफ हैदराबाद ने एक क्रिकेट टीम बनाई, तो उन्हें वहां नौकरी दे दी थी। सय्यद गेंदबाज बनने से पहले उन्होंने एक विकेट कीपर के रूप में भी अपना कैरियर शुरू किया था।

क्रिकेट कैरियर

सय्यद अबिद  अली ने १९५८-५९ में हैदराबाद की ज्यूनियर क्रिकेट टीम में खेलने का मौका मिला और फिर अगले ही साल इनको रणजी ट्रॉफी टीम में भी खेलने का मौका मिल गया था। इनका शुरूआती कैरियर अच्छा नहीं रहा था और पहले कुछ वर्षों में मुश्किल से गेंदबाजी की और साथ ही ये बल्लेबाजी के लिए भी जाने जाते तो १९६७ तक अपना पहला रणजी शतक भी नहीं बना पाये। लेकिन इसके बाद इनको अप्रत्याशित रूप से उस वर्ष ऑस्ट्रेलियाई और फिर न्यूज़ीलैंड टीम के दौरे के लिए टीम में जगह दी थी।
सय्यद अबिद अली ने अपने अंतरराष्ट्रीय क्रिकेट कैरियर की शुरुआत उन्होंने ऑस्ट्रेलियाई क्रिकेट टीम के खिलाफ २५ दिसम्बर १९६७ को की थी। इस मैच में इन्हें कप्तान मंसूर अली ख़ान पटौदी की जगह खिलाया था। इन्होंने पहले टेस्ट मैच में कप्तान पटौदी की जगह खेले थे, जो घायल हो गए थे। अबिद अली ने उस मैच की दोनों पारियों में मात्र ३२ रन ही बना पाये थे और पारी में ५५ रन देकर ६ विकेट भी अपने नाम किये थे। इस बिंदु पर पहली बार अपने पहले टेस्ट मैच में भारतीय क्रिकेट टीम की तरफ से खेलने वाले खिलाड़ी ने सर्वश्रेष्ठ प्रदर्शन किया था। तीसरे टेस्ट में बल्लेबाजी के लिए भेजा गया, और इन्होंने रन बनाए। इसके बाद सीरीज के अंतिम टेस्ट में ८१ और फिर दूसरी पारी में ७८ रनों की पारी खेली थी।
अबिद गैर-स्ट्राइकर थे जब भारतीय क्रिकेटर सुनील गावस्कर ने जबरदस्त बल्लेबाजी करते हुए १९७१ में पोर्ट ऑफ स्पेन में खेले गए टेस्ट मैच में कैरिबियाई टीम के खिलाफ जीत हासिल की थी। उस दौरान वेस्टइंडीज क्रिकेट टीम ने उस श्रृंखला के अंतिम टेस्ट में एक मुश्किल रनों के लक्ष्य का पीछा किया था तब अबिद अली ने रोहन कानाखे और गैरी सोबर्स लगातार गेंदों पर आउट किया था। कुछ महीने बाद, इन्होंने चौका लगाते हुए मैच को भारतीय टीम को जिताया था वो मैच भारत और इंग्लैंड क्रिकेट टीम के मध्य खेला गया था और उस मैच में भारत ने ओवल क्रिकेट ग्राउंड इंग्लैंड को चार विकेटों से हराया था। इसके बाद इन्होंने सीरीज के अगले मैच में लंच के बाद इंग्लैंड के ४ कीमती विकेट मात्र १९ रन देकर चटकाए थे। वो मैच मैनचेस्टर में खेला गया था।
राल्फ थॉमस हॉचकिन ग्रिफ़िथ

जीवन

उनका जन्म 25 मई 1826 को कॉर्सली, विल्टशायर में हुआ था। वह रेवरेंड आर.सी .ग्रिफ़िथ के बेटे (1830 की मैकक्वेस ऑफ बाथ के चैप्लेन) थे। वह क्वींस कॉलेज के बीए थे और 24 नवंबर 1849 को संस्कृत के बोडेन प्रोफेसर चुने गए। उन्होंने वैदिक ग्रंथों को अंग्रेजी में अनुवाद किया उन्होंने अन्य संस्कृत साहित्य के अनुवाद भी तैयार किए, जिनमें रामायण का एक कविता संस्करण और कालिदास के कुमारा संयोग शामिल थे। उन्होंने भारत में बनारस कॉलेज के प्रिंसिपल की पद संभाली।
ऋग्वेद का उनका अनुवाद मैक्स म्युलर के छह खंड संस्कृत संस्करण के पाठ का अनुसरण करता है। उनकी रीडिंग आम तौर पर महान विद्वान सायन के काम का पालन करते हैं जो चौथे शताब्दी में - विजयनगर के राजा की अदालत में प्रधान मंत्री थे - अब कर्नाटक के भारतीय राज्य में बेल्लारी का जिला है।
अपनी सेवानिवृत्ति पर वह 1879 में कोटागिरी बस गए थे, अपने भाई फ्रैंक जो बॉम्बे राष्ट्रपति पद के सार्वजनिक कार्य विभाग में एक इंजीनियर, के साथ रहने वाले। कोटागिरी में वे वेदों के अध्ययन और अनुवाद में लगे हुए थे। 7 नवंबर 1 9 06 को उनकी मृत्यु हो गई, और वहां दफनाया गया।.
सुमन्तुमुनि

वेद व्यास के विद्वान शिष्य
चौधरी चरण सिंह विश्वविद्यालय

चौधरी चरण सिंह विश्वविद्यालय मेरठ में स्थित है। इसकी स्थापना सन 1965 में 'मेरठ विश्वविद्यालय' नाम से हुई थी। बाद में इसका नाम बदलकर भारत के भूतपूर्व प्रधानमंत्री चौधरी चरण सिंह के नाम पर रख दिया गया।
222 एकड विशाल भू भाग पर फैला यह संस्थान इंटरनेट तथा वाईफाई से जुडा हुआ है। इसमें बीस यूजीसी प्रोग्राम तथा पैंतीस स्ववित्त पोषित विभाग पाठ्यक्रम हैं। पश्चिमी उत्तर प्रदेश के चार लाख छात्र और 400 महाविद्यालय इससे जुडे हैं। इस विश्वविद्यालय में एक पृथक इंजीनियरिंग कॉलेज है, जिसमें इंजीनियरिंग की पांच शाखाओं में बीटेक किया जा सकता है।
यह विश्वविद्यालय कृषि विज्ञान, मानविकी, समाज विज्ञान, पत्रकारिता, जनसंचार और मल्टी मीडिया तकनीक, भूविज्ञान, शारीरिक शिक्षा, ललित कला, विधि विज्ञान, व्यावाहारिक विज्ञान, गृह विज्ञान, प्रबंधन अध्ययन, भौगोलिक सूचना प्रणाली, सुदूर संवेदन (रिमोट सेंसिंग,) आदि के क्षेत्र में स्ववित्त योजना के अन्तगर्त अनेक डिग्री पाठ्यक्रम संचालित करता है।
डिजिटल फोरेंसिक

शाखाएं

एक जांच के तकनीकी पहलू कई उप शाखाओं में बांटा गया है। जेसे की कंप्यूटर फॉरेंसिक, नेटवर्क फोरेंसिक, फोरेंसिक डेटा विश्लेषण और मोबाइल यंत्र फोरेंसिक। फोरेंसिक प्रक्रिया मे जब्ती , फोरेंसिक इमेजिंग (अधिग्रहण) और डिजिटल मीडिया का विश्लेषण और एकत्र साक्ष्य में एक रिपोर्ट का उत्पादन शामिल हैं।
कंप्यूटर फॉरेंसिक
कंप्यूटर फॉरेंसिक मे जो कंप्यूटर मे जानकारी जमा है उसका विश्लेषण करना या कंप्यूटर से जुड़ा कोई भी ही अपराध हुआ हो। कंप्यूटर की चोरी होना या उसमे जानकारी की चोरी होना कंप्यूटर फॉरेंसिक मै आता है।
नेटवर्क फॉरेंसिक
नेटवर्क फॉरेंसिक या साइबर फॉरेंसिक जो अपराध नेटवर्क या इन्टरनेट से किया हो। इतना ही नही नेटवर्क से ओरो पर निगरानी भी रखी जा सकती है।
फॉरेंसिक डेटा विश्लेषण
यह खोजने के लिए और धोखाधड़ी वित्तीय अपराध से उत्पन्न गतिविधियों के पैटर्न का विश्लेषण करने के उद्देश्य से संरचित डेटा की परख होती है।
मोबाइल यंत्र फॉरेंसिक
किसी भी अपराधिक स्थान पर पाया मोबाइल से जानकारी प्राप्त हो सकती है की वह किसका मोबाइल है और उसमी क्या जानकारी जमा है। मोबाइल से यह भी पता लगया जा सकता है की मोबाइल से किए हुए संपर्क कहा किए थे और कब किस समय किये थे।
इक़बाल खान

व्यवसाय

खान, सनावर के लॉरेंस स्कूल में शिक्षित किया गया था। वह फाल्गुनी पाठक के "इन्धिहना मिरवा" संगीत वीडियो का एक हिस्सा था। बालाजी टेलीफिल्म्स के धारावाहिक कैसा ये प्यार है में अंगद खन्ना के रूप में उनकी भूमिका के कई प्रशंसकों को आकर्षित किया और वह इस उत्पादन के माध्यम से मान्यता का एक बड़ा सौदा प्राप्त की। उन्होंने पर चले गए काव्यांजलि और कहीं के लिए रघु में होगा, दोनों भारतीय साबुन बालाजी टेलीफिल्म्स द्वारा निर्मित है और स्टार पर प्रसारित ओपेरा के शौर्य का चरित्र निभाया। कैसा ये प्यार है के समाप्त होने के बाद वह चला गया स्टार पर एक और एकता कपूर की धारावाहिक करम अपना अपना, भी करने के साथ ही जहां वह पल्लवी सुभाष के सामने शिव कपूर की भूमिका निभाई।
वह २००६ के अंत में में करम अपना अपना से बाहर निकले.उन्होंने कहा कि यह उसे और अन्य अभिनेता या निर्देशक के बीच किसी भी संघर्ष के कारण नहीं था, लेकिन केवल उसकी अपने कैरियर के विकास और उसकी मंगेतर के साथ अधिक समय बिताने की इच्छा की वजह से. हालांकि, वह एक टेलीविज़न पर वापस छूना हैं आसमान के साथ एक मिडिटेक, वही कंपनी है जो इंडियन आइडल 3 और सारा आकाश का उत्पादन द्वारा निर्मित धारावाहिक में अभिमन्यु अधिकारी के नाम से आते हैं एक वायुसेना अधिकारी के रूप में बनाया है। कुछ समय के बाद उन्होंने शो छोड़ दिया और निखिल आर्य द्वारा प्रतिस्थापित किया गया था। वह वापस फिर से ज़ी टीवी चैनल पर एक शो का नाम वारिस जो उन्होंने युवराज मल्होत्रा ​​के बड़े भाई, विपरीत शिल्पा शिंदे की भूमिका निभाई के साथ आया। उन्होंने यह भी रुद्र की प्रमुख भूमिका पर दर्शाया धारावाहिक संजोग से बनी संगिनी ज़ी टीवी पर प्रसारण.वह वर्तमान में दोक्टर विरेन रॉय की भूमिका यहाँ में घर घर खेली में कर रहा है।
मीना परांडे

मीना परांडे (जन्म: 12 दिसंबर 1931) भारतीय टेबल टेनिस खिलाड़ी हैं। वर्ष 1948 से 1965 तक चले अपने करियर में टेबल टेनिस खिलाड़ी के रूप में, वह चार बार राष्ट्रीय चैंपियन रही। उन्होंने 1954 में भारत का इंग्लैंड में और 1956 में जापान का प्रतिनिधित्व किया। अंतर्राष्ट्रीय स्तर पर, उन्होंने सिंगापुर, बैंकॉक, वियतनाम, पाकिस्तान और श्रीलंका का दौरा किया था। उन्होंने नागपुर के श्री चंदोरकर से प्रशिक्षण प्राप्त किया। रेलवे से सेवानिवृत्त होने के बाद, उन्होंने 1965 से 1985 तक टेबल टेनिस के लिए कई खिलाड़ियों को प्रशिक्षित किया।

करियर

1951 में उनकी दादी ने उन्हें टेबल टेनिस खेलने के लिए प्रोत्साहित किया। उन्होंने बहुत जल्दी खेल की बारीकियां सीखीं और वर्ष 1951 में ही प्रतिस्पर्धी टेबल टेनिस खेलना शुरू कर दिया। उन्होंने राष्ट्रीय और अंतर्राष्ट्रीय स्तर पर टेबल टेनिस मैचों में भाग लेने के लिए भारत और विदेशों में बड़े पैमाने पर यात्रा की। वह 4 साल के लिए नेशनल चैंपियन थी; पहली बार 1954 में बड़ौदा में, 1956 में सहारनपुर में, 1957 में अहमदाबाद में और आखिरकार 1959 में कलकत्ता में। वह 1953 से 58 तक महाराष्ट्र राज्य के लिए और फिर 1959 से 1965 तक भारतीय रेलवे के लिए खेली। वह दो बार विश्व चैम्पियनशिप में भारत का प्रतिनिधित्व करने वाली पहली महाराष्ट्रीयन महिला हैं। उन्होंने एशियाई चैम्पियनशिप में, 1954 में सिंगापुर, 1955 में बैंकॉक, 1963 में वियतनाम और 1963 में बम्बई (अब मुम्बई) में भारत का प्रतिनिधित्व किया। वह 1954 में एशिया में नंबर 3 पर रहीं। उन्होंने तीन बार श्रीलंका और पाकिस्तान का दौरा किया और स्थानीय टूर्नामेंट जीते।
टेबल टेनिस खेलने के ही दौरान उन्होंने पुणे में कई लड़कों और लड़कियों को कोचिंग दी। उनमें यह निम्न हैं: - डॉ. चारुदत्ता आप्टे, अजय तुलपुले, प्रकाश तुलपुले, एस. के. ब्यास, श्रीकांत काले, सुहास कुलकर्णी, नंदिनी कुलकर्णी, नीला कुलकर्णी, रंजना वैद्य और कई अन्य। नंदिनी कुलकर्णी और नीला कुलकर्णी ने विश्व चैम्पियनशिप में भारत का प्रतिनिधित्व किया है और कई अन्यों ने राष्ट्रीय चैम्पियनशिप में महाराष्ट्र की 'बी' टीम का प्रतिनिधित्व किया है।
भारतीय दण्ड संहिता धारा ४

भारतीय दण्ड संहिता की धारा ४ भारत से बहार किये गए अपराधो की धरा के विस्तार के रूप में है। इसके तहत यह इनमे से किसी भी अपराध पे लागू हो सकती है जो की किसी भारतीय द्वारा किया गए हो चाहे वोह जगह भारत में हो या न हो. साथ ही ऐसा कोई भी जाहज या हवाईजाहज जो की भारत में पंजीकृत हो. इस धारा में अपराध का मतलब ऐसे किसी भी कृत्य से है जो की कही भी किया गया हो पर जो की भारत में अपराध है।
मातृत्व का बंधन

मातृत्व एक महत्वपूर्ण मानव बंधन है। यह एक माँ के अपने बच्चों के प्रति स्नेह, प्यार और देखरेख का नाम है। माँ न केवल बच्चों के खाने-पीने और स्वास्थ्य का ध्यान रखती है बल्कि हर काम में स्वयं से आगे बच्चों की भलाई को रखती है। स्कूली बच्चों की माएँ अपने कपड़ों की सिलवटों को अन्देखा करे अपने बच्चों के स्कूल ड्रेस की इसतरी करती दिखाई देती है। इसी प्रकार से माएँ अपनी क्षमताओं के आगे जाकर हर वह नामुमकिन काम करती हैं जो अपनी संतान के हित और उनके उज्ज्वल भविष्य के लिए आवश्यक होता है।